Lybiidae

se inndelingen!

Lybiidae (afrikaskjeggfuglfamilien) er en familie av hovedsakelig trelevende spettefugler (Piciformes) som består av 52 arter fordelt i ti slekter. Artene er endemiske for Afrika sør for Sahara. Familien ble tidligere regnet til skjeggfuglfamilien (Capitonidae).

 Biologi 
miniatyr|venstre|Rødpannekobberslager (Pogoniulus pusillus)
miniatyr|høyre|Termittperleskjeggfugl (Trachyphonus erythrocephalus) er like mye terrestrisk som trelevende
De afrikanske skjeggfuglene blir omkring  lange, har kompakt kropp, relativt store hoder, og kraftige nebb med skjegglignede befjæring ved roten undernebbet (av og til også overnebbet, men mer sparsomt). Fjærdrakten er ofte både fargerik og variert, og noen av artene er slående vakre. Mange har striper i hoderegionen og et perlende mønster på både ryggsiden og undergumpen. Minst er kobberslagerne (Pogoniulus), også kalt dvergskjeggfugler, som typisk måler .

Fuglene er primært trelevende, men artene i slekten Trachyphonus er omtrent like mye terrestriske og trives i åpne, tørre landskap med busker og kratt. Disse fuglene bygger redet også sitt i termittuer, mens alle andre stort sett bygger det i hule trestammer. Alle artene i regnes familien som solitære, men noen kan opptre i løse flokker når de eter. Fuglene livnærer seg hovedsakelig av insekter, som maur, termitter, gresshopper og larver og egg av disse, frø, bær og frukt, der fiken utgjør en betydelig del av kosten.

 Etymologi 
Det vitenskapelige familienavnet følger av slektsnavnet Lybius og betyr trolig av Libya (som i fra Afrika). Beskrivelsen stammer fra det greske uttrykket libuos (λιβυος = av Libya) og omhandler en ukjent fugl, kanskje en type hakkespett. Denne fuglen ble imidlertid nevnt av både Aristoteles og Aristofanes. 

 Taksonomi 
Noen velger å dele Lybiidae inn i enten to underfamilier (Trachyphoninae og Lybiinae) eller to tribus (Trachyphonini og Lybiini). I begge tilfeller inkluderes kun slekten Trachyphonus i Trachyphoninae/Trachyphonini, mens de andre slektene inkluderes i Lybiinae/Lybiini. Inndeling i underfamilier eller tribus er uansett omdiskutert, siden den ser ut til kun å være begrunnet med disse artenes terrestiske atferd. I inndelingen under brukes derfor verken underfamilier eller tribus.

 Inndeling 
Inndelingen følger HBW Alive. Norske navn på artene følger Norsk navnekomité for fugl og er i henhold til Syvertsen et al. (2008). Beskrivelser i parentes er ikke offisielle norske navn. Alle arter har nødvendigvis ikke rukket å bli navngitt på norsk.

 Piciformes, spettefugler, 484 arter
 Galbuli, (jakamarfugler), 57 arter
 Pici, (egentlige spettefugler), 427 arter
 Ramphastides, 157 arter
 Ramphastidae, tukanfamilien, 50 arter
 Capitonidae, skjeggfuglfamilien, 18 arter
 Semnornithidae, (tukanskjeggfuglfamilien), 2 arter
 Megalaimidae, (asiaskjeggfuglfamilien), 35 arter
 Lybiidae, (afrikaskjeggfuglfamilien), 52 arter
 Trachyphonus, (terrestriske skjeggfugler)
 T. vaillantii, topperleskjeggfugl
 T. erythrocephalus, termittperleskjeggfugl
 T. margaritatus, sahelperleskjeggfugl
 T. darnaudii, småperleskjeggfugl
 T. usambiro, (ikke navngitt)
 T. emini, (ikke navngitt)
 Buccanodon
 B. duchaillui, skjellskjeggfugl
 Cryptolybia
 C. olivacea, olivenskjeggfugl
 Gymnobucco
 G. bonapartei, gråstrupeskjeggfugl
 G. cinereiceps, (ikke navngitt)
 G. sladeni, kongoskjeggfugl
 G. peli, børsteskjeggfugl
 G. calvus, nakenhodeskjeggfugl
 G. vernayi, (ikke navngitt)
 Stactolaema
 S. leucotis, hvitbrynskjeggfugl
 S. leucogrammica, (ikke navngitt)
 S. whytii, hvitvingeskjeggfugl
 S. anchietae, gulmaskeskjeggfugl
 Pogoniulus, kobberslagere
 P. scolopaceus, fregnekobberslager
 P. simplex, grønnkobberslager
 P. leucomystax, skjeggkobberslager
 P. coryphaea, gulnakkekobberslager
 P. atroflavus, rødgumpkobberslager
 P. subsulphureus, gulstrupekobberslager
 P. bilineatus, gulgumpkobberslager
 P. makawai, hvitbrystkobberslager
 P. pusillus, rødpannekobberslager
 P. chrysoconus, gullpannekobberslager
 Tricholaema
 T. hirsuta, hårbrystskjeggfugl
 T. diademata, diademskjeggfugl
 T. frontata, miomboskjeggfugl
 T. leucomelas, akasieskjeggfugl
 T. lacrymosa, tåreskjeggfugl
 T. melanocephala, krattskjeggfugl
 Lybius
 L. undatus, bølgeskjeggfugl
 L. vieilloti, bloddråpeskjeggfugl
 L. leucocephalus, hvithodeskjeggfugl
 L. senex, (ikke navngitt)
 L. leucogaster, (ikke navngitt)
 L. chaplini, fregneskjeggfugl
 L. rubrifacies, rødmeskjeggfugl
 L. guifsobalito, svartnebbskjeggfugl
 L. torquatus, krageskjeggfugl
 Pogonornis
 P. melanopterus, brunbelteskjeggfugl
 P. minor, oransjebukskjeggfugl
 P. macclounii, (ikke navngitt)
 P. bidentatus, totannskjeggfugl
 P. dubius, svartbelteskjeggfugl
 P. rolleti, trikolorskjeggfugl
 Trachylaemus
 T. goffinii, (ikke navngitt)
 T. togoensis, (ikke navngitt)
 T. purpuratus, praktperleskjeggfugl
 Picides, 270 arter

 Referanser 
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. (2011) The Clements checklist of birds of the world, Version 6.6 (xls)  , <www.birds.cornell.edu/clementschecklist>.

Jobling, J. A. (2017). Key to Scientific Names in Ornithology. In: del Hoyo, J., Elliott, A., Sargatal, J., Christie, D.A. & de Juana, E. (eds.) (2017). Handbook of the Birds of the World Alive. Lynx Edicions, Barcelona.

(2017). African Barbets (Lybiidae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona.

Lester Short and Jennifer Horne (2001) Toucans, Barbets, and Honeyguides: Ramphastidae, Capitonidae and Indicatoridae (Bird Families of the World), p. 20–21. OUP Oxford, 8 Nov. 2001. ISBN 978-0198546665

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-07

 Eksterne lenker 


Kategori:Spettefugler
Kategori:Dyr formelt beskrevet av Charles Sibley
Kategori:Dyr formelt beskrevet av Jon E. Ahlquist
Kategori:Fugler formelt beskrevet i 1985
Kategori:Afrika sør for Sahara sine fugler